Jordi & Margalida's gård er et kapitel for sig, ganske enkelt i særklasse. En mere end 300 år gammel gård der er restaureret med nænsom hånd og æstetisk sans. Beliggenheden er uovertruffen med udsigt over dal og bjerge.
Jordi er en usædvanlig venlig, hjælpsom og munter vært. Man bliver ganske enkelt i godt humør af at være i hans selskab.
Man bør stå op med solen, mindst én gang, og give sig selv den nydelse det er at se verden begynde på ny - fugle, høns, hunde og får synger, galer, gør og bræger den nye dag velkommen. Et fantastisk symfonisk orkester!